Hotărârea Curții (Camera întâi) din 18 decembrie 2014 –
Comisia/Regatul Unit
(Cauza C‑640/13)1(1)
„Neîndeplinirea obligațiilor de către un stat membru – Rambursarea unor taxe impuse în mod nelegal din perspectiva dreptului Uniunii – Legislație națională – Reducerea retroactivă a termenului de prescripție al căilor de atac aplicabile – Principiul efectivității – Principiul protecției încrederii legitime”
1.                     Dreptul Uniunii Europene – Efect direct – Drepturi individuale – Protecție de către instanțele naționale – Acțiune in justiție – Principiul autonomiei procedurale – Limite – Respectarea principiilor echivalenței și efectivității [art. 4 alin. (3) TUE] (a se vedea punctele 31și 32)
2.                     Dispoziții fiscale – Armonizarea legislațiilor – Impozitarea indirectă a majorării de capital – Rambursarea sumelor percepute cu încălcarea dreptului Uniunii – Termen de prescripție – Reducere cu efect retroactiv și fără preaviz sau regim tranzitoriu a termenului aplicabil uneia dintre căile de atac deschise contribuabililor – Incompatibilitate cu principiile efectivității și protecției încrederii legitime – Neîndeplinirea obligațiilor [art. 4 alin. (3) TUE] (a se vedea punctele 33-40 și 45 și dispozitivul)
3.                     Acțiune în constatarea neîndeplinirii obligațiilor – Examinarea de către Curte a temeiniciei – Situație care trebuie luată în considerare – Situația la expirarea termenului stabilit în avizul motivat (art. 258 TFUE) (a se vedea punctele 42-44)
Dispozitivul
1)
Prin adoptarea unui act cu putere de lege, precum articolul 107 din Legea finanțelor din 2007 (Finance Act 2007), care a restrâns cu efect retroactiv și fără preaviz sau regim tranzitoriu dreptul contribuabililor de a recupera taxele percepute cu încălcarea dreptului Uniunii, Regatul Unit al Marii Britanii și Irlandei de Nord a încălcat obligațiile care îi revin în temeiul articolului 4 alineatul (3) TUE.
2)
Regatul Unit al Marii Britanii și Irlandei de Nord este obligat la plata cheltuielilor de judecată.
1 – JO C 78, 15.3.2014.